திவ்யா தயால்

திவ்யா தயால் (Divya Dhayal) இந்தியாவைச் சேர்ந்த விற்கலை வீராங்கனை ஆவார். இவர் தனது 15 வயதில் தேசிய வில்வித்தை வாகையாளர் ஆனார். திவ்யா உலக வில்வித்தை இளைஞர் வாகையாளர் போட்டி, வில்வித்தை உலகக் கோப்பைகள், பன்னாட்டு வில்வித்தை போட்டிகள் மற்றும் பிற பன்னாட்டு வில்வித்தை நிகழ்வுகளில் இந்தியாவைப் பிரதிநிதித்துவப்படுத்தியுள்ளார்.

திவ்யா தனது ஆரம்ப வில்வித்தை பயிற்சியைத் தரைப்படை விளையாட்டு நிறுவனத்தில் தொடங்கினார். புனேவிலும் பின்னர் பிற இடங்களிலும், கர்னல் விக்ரம் எஸ். தயால் வழிகாட்டுதலின் கீழ் மேற்கொண்டுள்ளார்.

 ஆரம்ப வாழ்க்கை மற்றும் கல்வி 
இந்தியாவின் உத்தரப் பிரதேச மாநிலம், பரேலியில் பிறந்த தயால், தரைப்படை வீரர் குடும்பத்திலிருந்து வந்தவர். இவருடைய தந்தை கர்னல். விக்ரம் எஸ் தயால்  தரைப்படை அதிகாரி ஆவார்.

 தொழில் 
திவ்யா தனது 13 வயதில் 2014-ல் வில்வித்தை பயணத்தைத் தொடங்கினார்.

 தேசிய போட்டிகள் 
திவ்யா 2017-ல் நடைபெற்ற மூத்த தேசிய வில்வித்தை வாகையாளர் போட்டியில் தனிநபர் தங்கம் மற்றும் கலப்பு அணி தங்கம் பதக்கத்தினை வென்றார்.

 பன்னாட்டுப் போட்டிகள் 
திவ்யா உலகக் கோப்பையில் பங்கேற்பதன் மூலம் பன்னாட்டு வீராங்கனையாக விளையாடத் தொடங்கினார். திவ்யா 2016 முதல் இந்தியாவுக்காக விளையாடி வருகிறார்.
+சாதனைகள்  ஆண்டு தலைப்பு வகை பதக்கம் இடம் 2018 வில்வித்தை ஆசியக் கோப்பை போட்டி, நிலை-3 மகளிர் கூட்டுத் தனி நபர் வெள்ளி சீன தைபே 2018 ஆசியக் கோப்பை, நிலை-2 மகளிர் கூட்டுத் தனி நபர் வெண்கலம் மணிலா 2018 ஆசியக் கோப்பை, நிலை-2 மகளிர் கூட்டுத் அணி வெள்ளி மணிலா 2018 ஆசியக் கோப்பை, நிலை-1 மகளிர் கூட்டு அணி வெண்கலம் பாங்காக் 2018 உலகக் கோப்பை மகளிர் கூட்டு அணி வெள்ளி ஆண்டலியா 2017 உலக வில்வித்தை இளைஞர் வாகையாளர் போட்டி மகளிர் கூட்டு அணி வெண்கலம் ரொசாரியோ 2017 ஆசியக் கோப்பை மகளிர் கூட்டு அணி வெள்ளி தைவான் 2017 ஆசிய கோப்பை மகளிர் கூட்டுத் தனி நபர் தங்கம் தைவான் 2017 ஆசியக் கோப்பை கலப்பு கூட்டு குழு தங்கம் தைவான் 2017 உலகக் கோப்பை கலப்பு கூட்டு குழு வெண்கலம் ஆண்டலியா

 தனிப்பட்ட வாழ்க்கை 
திவ்யா இந்திய விளையாட்டு விருதுகளைப் பெற்றார். மேலும் குஷ்பு தயால் மற்றும் திக்விஜய் தயால் ஆகிய இரு உடன்பிறப்புகள் உள்ளனர். புனேயில் உள்ள தரைப்படையில் உள்ள பொதுப் பள்ளியில் படித்தார்.

 மேற்கோள்கள் 

 வெளி இணைப்புகள் 


  at World Archery Federation

பகுப்பு:வாழும் மக்கள்